
80                                                            DR.30.10.2018                                                                                                                          

 
 Tan Sri Dato’ Haji Muhyiddin bin Mohd Yassin: Kalabakan ya, yang ini saya 
hendak jawab tadi. Tapi belum habis jawab dia sudah bangun. Dia lebih awal daripada cepat, 
daripada saya punya jawapan.  Boleh saya jelaskan dulu. Ini yang ditanyakan oleh Yang 
Berhormat Sibu untuk kita mengambil tindakan tegas membanteras kegiatan judi atas talian 
dan saya hendak menegaskan bahawa kementerian memandang berat gejala judi atas talian 
dan sentiasa mengambil tindakan tegas untuk menangani sebarang aktiviti perjudian haram. 
Tindakan secara bersepadu oleh PDRM dengan kerjasama pihak berkuasa tempatan, 
Tenaga Nasional Berhad, Suruhanjaya Komunikasi dan Multimedia, Jabatan Agama Islam 
dan NGO amat penting dalam melumpuhkan aktiviti tersebut.  

 Selain tindakan penguatkuasaan secara berterusan, Ketua Polis Negara pada 20 
Julai 2018 telah mengarahkan semua Ketua Polis Negeri membuka bilik gerakan khas yang 
beroperasi 24 jam sehari di kawasan masing-masing sebagai saluran kepada orang ramai 
untuk menyampaikan aduan ataupun maklumat berkaitan kegiatan judi haram ini.  Sejak 
dilancarkan hingga 3 Oktober 2018, PDRM telah menerima sebanyak 895 aduan awam di 
mana sebanyak 450 aduan adalah sahih dan tepat, 214 aduan tidak berasas dan 231 aduan 
masih dalam tindakan. Sehingga September 2018, seramai 5,994 orang telah ditangkap 
sejak Ops Dadu Khas dilancarkan pada awal tahun 2017. Manakala dalam tempoh yang 
sama, SKMM telah pun menyekat sebanyak 242 laman sesawang judi atas talian.  

 Kerjasama daripada orang ramai adalah amat penting memandangkan kementerian 
berhadapan pelbagai cabaran untuk mengekang aktiviti perjudian atas talian ini kerana ia 
melibatkan server perjudian ini berada di luar negara dan penggunaan mobile apps. Tuan 
Yang di-Pertua, mengenai pertanyaan Yang Berhormat... 

 Tuan Khoo Poay Tiong [Kota Melaka]: Tuan Yang di-Pertua. Yang Berhormat 
Menteri hendak tanya sikit.  

 Tuan Yang di-Pertua:  Yang Berhormat Kota Melaka.  

 Tuan Khoo Poay Tiong [Kota Melaka]:  Yang Berhormat Kota Melaka. Yang 
Berhormat Menteri, sungguhpun pihak PDRM telah banyak menjalankan operasi, tapi kita 
lihat gejala perjudian siber ini masih berleluasa sehingga hari ini dan sungguhpun telah ada 
banyak tangkapan telah dibuat, bolehkah Yang Berhormat Menteri beritahu kepada kita 
mereka yang dituduh, apakah denda, hukuman yang telah dikenakan kepada mereka yang 
terlibat.   

Bolehkah kerajaan menimbang semula akta yang sedia ada, meningkatkan 
hukuman terhadap mereka ini dan juga apakah langkah-langkah yang akan diambil oleh 
pihak kerajaan untuk mengatasi masalah ini. Sebab yang saya lihat sungguhpun banyak 
operasi telah dijalankan, tetapi selepas operasi satu, dua minggu mungkin mereka senyap, 
selepas itu mereka mula semula. Itulah masalah yang kita hadapi.  

 Tan Sri Dato’ Haji Muhyiddin bin Mohd Yassin: Betul Yang Berhormat. Yang 
Berhormat pun faham, saya pun tidak berjudi dan Yang Berhormat tidak berjudi tapi kita tahu 
masalah ini agak lebih sulit kerana server di luar negara dia menggunakan apps dan kalau 
polis hendak tangkap pun, dia kata dia sedang main game. Jadi, hendak dapatkan bukti yang 
sahih mengatakan betul-betul itu adalah perjudian agak sukar. Yang ini diberitahu oleh pihak 
polis dan pihak berkuasa yang mengambil tindakan tentang bagaimana caranya. 

■1740 

Mungkin kita kena dapatkan kerjasama daripada banyak negara lain. Apa langkah-
langkah— bukan sahaja daripada sudut undang-undang yang perlu dikuatkuasakan dan kena 
hukuman berat yang perlu dikenakan. Kita boleh naikkan hukumannya lebih berat tetapi kalau 
kesannya tidak seberapa mana— kerana ini cara yang terkini yang menggunakan teknologi 
yang agak canggih. Disebabkan itu, sukar bagi kita untuk mengambil tindakan-tindakan yang 
agak berkesan. Akan tetapi, kita tak boleh berhenti. Apa yang saya telah bacakan, jumlah 
kes-kes yang sudah pun diambil tindakan, mungkin sebahagian sudah dihadapkan ke 
mahkamah. Saya tak tahu apakah hukuman sebenarnya. Itu ada dibuat tetapi ini yang saya 
akui adalah satu kelemahan kita. Kita mungkin boleh bekerjasama dengan banyak negara 
lain yang berhadapan dengan masalah hal yang seperti ini untuk dapatkan kerjasama dan 
sebagainya. 

Tuan Yang di-Pertua, saya banyak lagi. Masa tinggal dua minit sahaja.  

Tuan Yang di-Pertua: Yang lain boleh dijawab tulislah ya. 



Tan Sri Dato' Haji Muhyiddin bin Mohd Yassin: Kalabakan ya, yang ini saya hendak jawab tadi. Tapi belum habis jawab dia sudah bangun. Dia lebih awal daripada cepat, daripada saya punya jawapan. Boleh saya jelaskan dulu. Ini yang ditanyakan oleh Yang Berhormat Sibu untuk kita mengambil tindakan tegas membanteras kegiatan judi atas talian dan saya hendak menegaskan bahawa kementerian memandang berat gejala judi atas talian dan sentiasa mengambil tindakan tegas untuk menangani sebarang aktiviti perjudian haram. Tindakan secara bersepadu oleh PDRM dengan kerjasama pihak berkuasa tempatan, Tenaga Nasional Berhad, Suruhanjaya Komunikasi dan Multimedia, Jabatan Agama Islam dan NGO amat penting dalam melumpuhkan aktiviti tersebut. Selain tindakan penguatkuasaan secara berterusan, Ketua Polis Negara pada 20 Julai 2018 telah mengarahkan semua Ketua Polis Negeri membuka bilik gerakan khas yang beroperasi 24 jam sehari di kawasan masing-masing sebagai saluran kepada orang ramai untuk menyampaikan aduan ataupun maklumat berkaitan kegiatan judi haram ini. Sejak dilancarkan hingga 3 Oktober 2018, PDRM telah menerima sebanyak 895 aduan awam di mana sebanyak 450 aduan adalah sahih dan tepat, 214 aduan tidak berasas dan 231 aduan masih dalam tindakan. Sehingga September 2018, seramai 5,994 orang telah ditangkap sejak Ops Dadu Khas dilancarkan pada awal tahun 2017. Manakala dalam tempoh yang sama, SKMM telah pun menyekat sebanyak 242 laman sesawang judi atas talian. Kerjasama daripada orang ramai adalah amat penting memandangkan kementerian berhadapan pelbagai cabaran untuk mengekang aktiviti perjudian atas talian ini kerana ia melibatkan server perjudian ini berada di luar negara dan penggunaan mobile apps. Tuan Yang di-Pertua, mengenai pertanyaan Yang Berhormat... Tuan Khoo Poay Tiong [Kota Melaka]: Tuan Yang di-Pertua. Yang Berhormat Menteri hendak tanya sikit. Tuan Yang di-Pertua: Yang Berhormat Kota Melaka. Tuan Khoo Poay Tiong [Kota Melaka]: Yang Berhormat Kota Melaka. Yang Berhormat Menteri, sungguhpun pihak PDRM telah banyak menjalankan operasi, tapi kita lihat gejala perjudian siber ini masih berleluasa sehingga hari ini dan sungguhpun telah ada banyak tangkapan telah dibuat, bolehkah Yang Berhormat Menteri beritahu kepada kita mereka yang dituduh, apakah denda, hukuman yang telah dikenakan kepada mereka yang terlibat. Bolehkah kerajaan menimbang semula akta yang sedia ada, meningkatkan hukuman terhadap mereka ini dan juga apakah langkah-langkah yang akan diambil oleh pihak kerajaan untuk mengatasi masalah ini. Sebab yang saya lihat sungguhpun banyak operasi telah dijalankan, tetapi selepas operasi satu, dua minggu mungkin mereka senyap, selepas itu mereka mula semula. Itulah masalah yang kita hadapi. Tan Sri Dato' Haji Muhyiddin bin Mohd Yassin: Betul Yang Berhormat. Yang Berhormat pun faham, saya pun tidak berjudi dan Yang Berhormat tidak berjudi tapi kita tahu masalah ini agak lebih sulit kerana server di luar negara dia menggunakan apps dan kalau polis hendak tangkap pun, dia kata dia sedang main game. Jadi, hendak dapatkan bukti yang sahih mengatakan betul-betul itu adalah perjudian agak sukar. Yang ini diberitahu oleh pihak polis dan pihak berkuasa yang mengambil tindakan tentang bagaimana caranya. #1740. Mungkin kita kena dapatkan kerjasama daripada banyak negara lain. Apa langkah- langkah-- bukan sahaja daripada sudut undang-undang yang perlu dikuatkuasakan dan kena hukuman berat yang perlu dikenakan. Kita boleh naikkan hukumannya lebih berat tetapi kalau kesannya tidak seberapa mana-- kerana ini cara yang terkini yang menggunakan teknologi yang agak canggih. Disebabkan itu, sukar bagi kita untuk mengambil tindakan-tindakan yang agak berkesan. Akan tetapi, kita tak boleh berhenti. Apa yang saya telah bacakan, jumlah kes-kes yang sudah pun diambil tindakan, mungkin sebahagian sudah dihadapkan ke mahkamah. Saya tak tahu apakah hukuman sebenarnya. Itu ada dibuat tetapi ini yang saya akui adalah satu kelemahan kita. Kita mungkin boleh bekerjasama dengan banyak negara lain yang berhadapan dengan masalah hal yang seperti ini untuk dapatkan kerjasama dan sebagainya. Tuan Yang di-Pertua, saya banyak lagi. Masa tinggal dua minit sahaja. Tuan Yang di-Pertua: Yang lain boleh dijawab tulislah ya.